《过昭君村赋诗》
宋代·李壁

王嫱南郡良家子，靓饰丰容照江水。
何人引入光明宫，绿鬓云鬟朝暮理。
增成亦拟备充依，反向阴山嫁胡儿。
阴山一去归无期，塞雁南翥马北嘶。
当时送往穹庐底，安得属车藏豹尾。
何如滩头媲东家，石上持竿钓游鲤。

作者简介：李壁，《宋史》写作李璧，字季章，号石林，又号雁湖居士，谥文懿。眉之丹棱（今四川省眉山市丹棱县）人，南宋历史学家李焘之子，生于公元1157年（一说1159年），殁于1222年，享年65岁。